นานๆ เข้าเมืองซักที เลยมาเดินเล่นที่ Emquartier ค่ะ คือไม่เคยมาหนะนะ เชยมากกกกก

ระหว่างที่เดินสำรวจร้านอาหาร เห็นชื่อร้านแต่ไกลว่าร้านนี้เป็นร้านในเครือ Chef Man เลยลองเดินไปดูเมนู เหยคือแบบน่าสนใจมากๆ 

คือเราเพิ่งไป HK มาค่ะ แล้วร้านที่เราชอบมากๆ ใน HK คือ ร้านแนว Cha Chan Teng หรือคือร้านคาเฟ่สไตล์เก่าของ HK ที่มีจุดเด่นคือ ชานมร้อน และอาหารสไตล์ western ที่มีการผสมผสานให้มีรูปแบบเฉพาะของ HK ซึ่งจากที่ไปดูเมนูของร้าน chairman นี้ เมนูเด็ดๆ ของร้านแนว Cha Chan Teng ร้านนี้มีเกือบหมดค่ะ เช่น ชานมร้อน,  bolo bun, toast, ข้าวอบ, ก๋วยเตี๋ยวน้ำที่ใช้เส้นบะหมี่กึ่งสำเร็จรูป, ของหวานที่ทำจากมะม่วง เสียดายก็แต่พุดดิ้งนมค่ะ ที่ร้านนี้ไม่มี ไม่งั้นครบจริงๆ 

เมนูที่ได้ลองนะคะ

■■ HK Bolo Bun w Fresh Butter + HK Milk Tea ■■ 

ราคาปกติ เซ็ตละ 120 แต่ช่วงนี้มี promotion เหลือแค่เซ็ตละ 60 บาทค่ะ

คะแนน 3/5

□ bolo bun w fresh butter □ 

อืม คิดว่ายังไม่ค่อยเป๊ะ ไม่ค่อยปังเท่าไหร่นะคะ 

คือเมื่อเทียบกับร้านที่เราได้ไปชิมที่ HK คือ Kam Wah Cafe .. ลองเสิร์ชรีวิวดูได้ค่ะ ซึ่งร้านนี้ bolo bun เค้าขึ้นชื่อแทบจะมากที่สุดใน HK ตัว bolo bun เค้าจะอบมาค่อนข้างกรอบนอก แต่ด้านในยังนุ่ม ส่วนน้ำตาลด้านบนไม่มีการหลุดลุ่ยกระจัดกระจาย

แต่ ของร้านนี้ bolo bun ออกนิ่มทั้งชิ้น นิ่มนอก นิ่มใน ตอนแรกใช้มือกินไอ้ส่วนน้ำตาลด้านบนนี่หลุดกระจุย เลยต้องใช้วิธีที่เลียนแบบคน HK คือ เอาส้อมปักกลางชิ้น แล้วยกมากัดกิน 


□ HK Milk Tea □

ถือว่าโอเคนะคะ เสิร์ฟมาแบบที่ HK เลยค่ะ คือชานมแบบไม่หวาน ซึ่งเราต้องมาเติมน้ำตาลเอาเอง ตอนไป HK ก็ไม่ค่อยชอบชานมร้อนเค้าเท่าไหร่ เพราะไม่หอมชา สำหรับร้านนี้ก็ประมาณนั้นอะ ไม่ค่อยหอมชา 555 

โดยรวมก็ถือว่าโอเคนะคะ ด้วยเมนูที่แทบจะเก็บ signature รายการอาหารเด่นๆ ของร้านแนว Cha Chan Teng จาก HK นับว่าเป็นทางเลือกที่ดีสำหรับลูกค้าแบบเราที่คิดถึงร้านแนวนี้ที่ HK ค่ะ